OpenLLM-France/wikimedia huggingface dataset:
# Paul Nash

Paul Nash (Kensington, 1889ko maiatzaren 11 – Boscombe, Bournemouth, 1946ko uztailaren 11) britainiar margolari surrealista eta gerra artista izan zen. Argazkilaria, idazlea eta arte aplikatuen diseinatzailea ere izan zen. Paisaien artista garrantzitsuenatako bat izan zen XX. mendearen lehen erdian eta Ingalaterrako artearen barruan modernismoaren garapenean funtsezko papera izan zuen.

## Iruditegia

* Spring in the Trenches, Ridge Wood, 1917 (1918), collection of the Imperial War Museum, London
* Wire (1919), collection of the Imperial War Museum, London
* The Ypres Salient at Night (1918), collection of the Imperial War Museum, London
* The Menin Road (1919), collection of the Imperial War Museum, London
* Nash's cover for the Radio TimesTxantiloi:' Christmas 1930 edition
* The Messerschmidt in Windsor Great Park (1940), Tate
* Defence of Albion (1942), collection of the Imperial War Museum, London
* Battle of Britain (1941), collection of the Imperial War Museum, London
* Battle of Germany (1944), collection of the Imperial War Museum, London

## Idazlanak

* 1922: Places, - text and wood-engravings,
* 1924: Genesis, - a book of wood-engravings,
* 1932: Room and Book, - essays on contemporary design,
* 1935: Shell Guide to Dorset, Archibald Russellekin,
* 1949: Outline, - a partial autobiography, first published posthumously in 1949 and re-issued in 2016.
* Datuak: Q727643
* Multimedia: Paul Nash / Q727643
# Paul Nizan

Paul-Yves Nizan (nizɑ̃ ahoskatua; Tours, 1905eko otsailaren 7a - Dunkerquetik hurbil, 1940ko maiatzaren 23a) frantziar filosofo eta saiakeragilea izan zen. Raymond Aronen eta Jean Paul Sartreren eskolakidea izan zen. 1925ean, Arabiara joan zen. 1927an, Frantziako Alderdi Komunistako kide egin zen. Filosofia-eskolak eman zituen aldi batez, baina gero kazetaritzan eta literaturgintzan jardun zuen. 1939an, Frantziako Alderdi Komunistak sobietarren eta alemaniarren arteko hitzarmena onetsi zuenean, alderdia utzi zuen. Bigarren Mundu Gerran borrokatu zen, eta Dunkerquetik erretiratzerakoan hil zuten. Idazlan nagusiak: Aden-Arabia (1931), kolonialismoaren aurkako saiakera; Les Chiens de garde (1932, Zakur zaindariak), Unibertsitatearen egoeraren kritika egiten duena; eleberriak: Antoine Bloyé (1933); Le Cheval de Troie (1934, Troiako zaldia); La Conspiration (1938, Konspirazioa).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q723621
* Multimedia: Paul Nizan / Q723621
# Paul Moritz Cohn

Paul Moritz Cohn (Hanburgo, 1924ko urtarrilaren 8a - Londres, 2006ko apirilaren 20a) alemaniar matematikaria izan zen.
Cambridgeko Trinity Collegen ikasi zuen eta 1948an graduatu zen; doktoregoa Cambridgen bukatu zuen 1951n. Hurrengo urtean Manchesterreko Unibertsitatean lanean hasi zen, eta 1961-1962 bitartean Yaleko Unibertsitatean eta Kaliforniako Berkeleyko Unibertsitatean aritu zen. 1962an Londresko Unibertsitatera joan zen, eta hango Queen Mary Collegen aritu zen 1967 arte. Hala ere, urte horietan zenbait bisitaldi egin zituen Chicagoko Unibertsitatera eta New York Estatuko Stony Brook-eko Unibertsitatera. Londresko Unibertsitatea utzi gabe, Bedford Collegen matematika-irakasle hautatu zuten. Hurrengo urteetan hainbat unibertsitatetan aritu zen, besteak beste, Rutgers Unibertsitatean, Parisko Unibertsitatean eta Delhiko Tulane Unibertsitatean, Albertako Unibertsitatean eta Ottawako Carleton Unibertsitatean. Israelen egon ondoren, Estatu Batuetako eta Alemaniako unibertsitateetan ibili zen. 1984an Londresera itzuli zen, eta bertan University Collegeko Matematikako Astor Irakasle hautatu zuten. Cohnek ekarpenik gehienak aljebraren arloan egin ditu, bereziki eraztun ez-kommutatiboen teorian. Magnusen teorema orokortzeaz gainera, tenkagailu-espazioen egitura aztertu zuen.
Lehenengo liburua, Lie groups (Lie taldeak), 1957an argitaratu zuen. 1958tik aurrera Jordan aljebrak eta Lieren zatiketa-eraztunak landu zituen. Bere liburu garrantzitsuenetako batzuk hauek dira: Linear equations (1958, Ekuazio linealak); Universal algebra (1965, Aljebra unibertsala); Algebraic numbers and algebraic functions (1991, Zenbaki eta funtzio aljebraikoak); Elements of linear algebra (1994, Aljebra linealaren elementuak); eta Free rings and their relations (1971, Eraztun libreak eta haien arteko erlazioak) monografia. Azkeneko hau da denetan ezagunena, eraztunei buruzko emaitza garrantzitsuak jasotzen baititu. Cohnek sari ugari jaso zituen bere lanari esker: Mathematical Association of America delakoaren (Amerikako Matematika Elkartea) Lester R Ford saria (1972) eta London Mathematical Society delakoaren (Londresko Matematika Elkartea) Senior Berwick saria (1974), besteak beste.
1989an erretiratu zen, baina jardunean jarraitu zuen, irakasle emeritu gisa eta ikerketako ohorezko kide gisa 2006an hil zen arte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q949132
* Multimedia: Paul Cohn / Q949132
# Paul Nizon

Paul Nizon (Berna, 1929) suitzar idazlea da. Artearen historian doktorea da, baina eleberrigintzagatik da, batez ere, ezaguna. Bere eleberrietan gizarte burgesaren kritika egiten du, eta Suitzako artistek sorterrian arrakasta lortzeko dituzten zailtasunak salatzen ditu, besteak beste. Lanik aipagarrienen artean, hauek ditu: Im Hause enden die Geschichten (1971), Diskurs in der Enge (1970), Stolz (1975), Das Jahr der Liebe (1981).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q123499
* Multimedia: Paul Nizon / Q123499
# Petar Nadoveza

Petar Nadoveza (1942ko apirilaren 9a - 2023ko martxoaren 19a) Kroaziako futbolari eta entrenatzailea izan zen.

## Kanpo estekak

* National Football Teams
* Datuak: Q949557
# Petar Đurkovic

aurkitutako asteroideak: 2 :
| 1605 Milankovitch | 1936ko apirilak 13 |
| 1700 Zvezdara | 1940ko abuztuak 26 |
Petar Đurkovic (Donja Trnova, 1908-Belgrado, 1981), (ziriliko serbiarrez Петар Ђурковић) bi asteroide aurkitu izanagatik ezaguna den serbiar astronomo bat izan zen. Horietako bat Milutin Milanković serbiar zientzialariagatik izendatua izan zen, eta bestea Zvezdaragatik, Belgradoko Behatoki Astronomikoa dagoen Belgradoko muinoa. 1555 Dejan asteroideak, Fernand Rigauxk aurkitu zuena, bere izena Đurkovicen semeagatik jasotzen du.
# Petaluma (Kalifornia)

Petaluma Kaliforniako hiri bat da. Sonoma konderrian kokatua dago. 2010ean 57.941 biztanle zituen, 37,2 kilometro koadrotan banatuta.

## Ikus, gainera

* Sonoma konderria

## Kanpo estekak

* Datuak: Q720087
* Multimedia: Petaluma, California / Q720087
# Petar Plamenac

Petar Plamenac (serbieraz: Петaр Пламенац) politikari montenegroar bat izan zen.

## Biografia

Boljević tribuan jaioa Crmnica nahija.
Albaitaritza ikasi zuen Vienan. Hasieran, Montenegroko Barne Arazoetako Ministerioko idazkaria izan zen, non 1906an Ekonomia Nazionaleko Departamentuko buru bihurtu zen, 1902an sartu zena. Ondoren, lanbide judizialera pasatu zen, eta gero diplomatikora. Montenegroko politikaria, diplomatikoa eta Nikola erregearen konfiantzakoa zen. Montenegroko ordezkari ofiziala izan zen Londresko Balkanetako erakusketan 1907an. Montenegroko kontsul izan zen Shkodërren 1907tik 1910era, eta 1910az geroztik eta 1912ko urriaren 8az geroztik Montenegroko enbaxadako Konstantinoplako Afera-arduraduna. Montenegron Otomandar Inperioraino, bi herrialdeen arteko harreman diplomatikoak eten ziren. Shkodërreko gobernadore zibila izan zen. Montenegroko ordezkari gisa jardun zuen 1913an Medovan Shkodër potentzia handiei lagatzearen auzia ebatzi zenean eta nazioarteko flotako ordezkariekin negoziatu zuen. Montenegroko Erresumako Kanpo Arazoetako ministroa izan zen 1913ko maiatzaren 8tik 1915eko irailaren 10ra. Kargu hori utzi ostean, Montenegroko Asanblea Nazionaleko presidenteordea izan zen. Montenegroko ordezkaritzako kidea 1913an Bukaresteko Bake Ituna sinatzean. 1916an emigratu eta erbesteko Montenegroko Gobernuko hautagaia izan zen 1917 eta 1918an Washingtonen (AEB) Montenegroko Erresumako Ezohiko Diputatu eta Ministro Potentziariorako kargurako, baina ez zuen akordiorik jaso. Petar Plamenac Serbiarren, Kroaziarren eta Esloveniarren Erresumara itzuli zen emigraziotik 1924an. Montenegroko Alderdiko txapeldunetako bat izan zen politikoki. 1936an Cetinje ondoan Belvedereko manifestazioen antolatzaileetako bat izan zen. Bigarren Mundu Gerran, Montenegroren independentziaren aldeko mugimendu berdean egon zen Krsto Zrnov Popović brigadistaren kide politiko estu gisa. 1945eko maiatzean 10 urteko kartzela zigorra ezarri zioten, baina azkar indultatu eta aske utzi zuten. 1954an hil zen eta bere jaioterriko Boljevićin lurperatu zuten.

## Kargu politikoak

| Aurretik Mitar Martinović | Montenegroko Erresumako 4. Kanpo Arazoetako ministroa 1913ko maitzaren 8 – 1915eko irailaren 10 | Ondorengo Janko Vukotić |
| Aurretik Slavko Ramadanović | Shkodërren 3. kontsula 1907 – 1910 | Ondorengo Ivo Jovićević |
| Montenegroko Erresumako negozio arduraduna Konstantinoplan 1910 – 1912ko irailaren 8 |||
| Aurretik Gavrilo Cerović | Montenegroko Erresumako Asanblea Nazionaleko 4. presidenteordea 1915eko abenduaren 20 – 1916eko urtarrilaren 4 | Ondorengo Kargu abolituta |
| Montenegroko Erresumako Ezohiko Diputatu eta Ministro Potentziario Washingtonen 1917–1918 |||

## Kanpo estekak

* Datuak: Q4364362
# Petar Zhekov

Petar Petrov Zhekov (bulgarieraz: Петър Петров Жеков, Knizhovnik 1944ko urriaren 10a – Sofia, 2023ko otsailaren 18a) bulgariar futbolaria izan zen.
FC Dimitrivgrad taldean hasi zuen bere ibilbidea eta PFC Beroe Stara Zagoran eta PFC CSKA Sofian ere jokatu zuen. Bulgariako goleatzailerik onenetakoa izan zen eta 1969an Europako urrezko bota lortu zuen.
44 partida jokatu zituen Bulgariako futbol selekzio nazionalarekin eta zilarrezko domina lortu zuen 1968ko Udako Olinpiar Jokoetan.

## Palmaresa

* 1968ko Udako Olinpiar Jokoak: zilarrezko domina
* Bulgariako futbol liga: 1968–69, 1970–71, 1971–72, 1972–73, 1974–75
* Bulgariako futbol kopa: 1969, 1972, 1973, 1974
Indibidualak
* Europako Urrezko Bota: 1969
* Bulgariako ligako goleatzaile nagusia (6): 1967, 1968, 1969, 1970, 1972, 1973

## Kanpo estekak

* Datuak: Q342424
* Multimedia: Petar Zhekov / Q342424
# Petametro

Petametro batek 10$^{15}$ metroko balioa du. Argiak, hutsean, gutxi gorabehera 38,5 egun ematen ditu distantzia hori egiteko.

## Kanpo estekak

* Datuak: Q3277919
# Petar Bojović

Petar Bojović (serbieraz: Петар Бојовић) militar serbiarra izan zen. Balkanetako Gerretan eta Lehen Mundu Gerran parte hartu zuen, XX. mende hasierako gatazkatan parte hartzeagatik voivoda izendatutako lau jeneral serbiarretako bat izan zelarik, Radomir Putnik, Stepa Stepanović eta Živojin Mišićekin batera.

## Haurtzaroa

Petar 1858ko uztailaren 16an jaio zen Miševicin, Sandžak (Otomandar Inperioaren menpeko Serbiako Printzerria), eta Vasojevići klanetik jaisten zen.
Gerra serbo-otomandarretan borrokatu zuen 1876tik 1878ra Artilleriako Akademiako kadete gisa, baita XX. mendearen hasieran Serbiak parte hartu zuen gerretan ere. Hainbat aldiz izan zen Goi Estatu Nagusiko buru, 1905etik 1908ra lehen aldiz.

## Balkanetako Gerrak

Balkanetako Gerretan, Lehen Serbiar Armadako Estatu Nagusiko burua izan zen, garaipen handiak lortu zituena Kumanovo eta Bitolako guduetan (Balkanetako Lehen Gerra) eta Bregalnicako guduetan (Balkanetako Bigarren Gerra). Otomandar Inperioarekin bake negoziazioetan parte hartu zuen, Londresen, 1913an, Serbiako Erresumaren ordezkaritzan aditu militar gisa.

## Lehen Mundu Gerra

Lehen Mundu Gerraren hasieran, Lehen Armadaren agintea eman zitzaion berriro. 1914ko irailean, bere armadak galera handiak jasan zituen Drinako guduan, nahiz eta austrohungariar erasoaldia gelditzea lortu zuen. Batailan zauritu zuten, eta Živojin Mišic jeneralak ordezkatu zuen. 1916ko urtarrilean, bigarren aldiz, Goi Estatu Nagusiko buru izendatu zuten, bere soldaduek Shkodër hirira eraman zuten Radomir Putnik vojvoda gaixotasunagatik ordezkatuz. Kargu horretan egon zen 1918ko ekainera arte, orduan, Mazedoniako Frontea handitzearen gaian jeneral aliatuekin izandako gatazkak zirela eta, uko egin baitzion. Lehen Armadako komandante postura itzuli zen, etsaien lerroak hautsi eta lurralde okupatuan sakonki aurrera egin zuena. 1918ko irailaren 26an jaso zuen voivoda titulua, gerran egindako ekarpenagatik.

## Azken urteak

1921ean, Jugoslaviako Errege Armadako Goi Estatu Nagusiko buru izendatu zuten; bere posiziotik, hura berrantolatu zuen, arreta berezia jarriz hura osatzen zuten etnia eta nazionalitateen arteko errespetuan, tolerantzian eta adiskidetasunean. 1922an, zerbitzu aktibotik erretiratu zen. Bigarren Mundu Gerraren hasieran, Jugoslaviako Indar Armatuen komandanteburuaren laguntzaile izendatu zuten, Pedro II.a errege gaztea. Hala ere, kargua sinbolikoa izan zen adinagatik, eta ez zuen parte-hartze aktiborik izan ondorengo gertaeretan. Belgraden hil zen 1945eko ekainaren 19an. Novo groblje-ko hilerrian lurperatu zuten, baina agintari komunista berriek estatu-hileta galarazi zuten.

## Kanpo estekak

* Datuak: Q769787
* Multimedia: Petar Bojović / Q769787
# Petar Krešimir IV.a Kroaziakoa

Petar Krešimir IV.a Kroaziakoa edo Petar Krešimir IV Handia (kroazieraz: Petar Krešimir IV Veliki; ?-1074/5), Kroaziako azken erregea izan zen. Trpimirović dinastiako erregea zen eta ondorengorik utzi gabe hil zen.

## Biografia

Stjepan I Krešimirović erregearen bi semeetako zaharrena zen. Ama veneziarra zuen eta han pasa zuen bere gaztaroa 1058an bere aita hil eta errege bihurtu zen arte. Ez da ezagutzen non izan zen koroazioa baina Belgraden izan bide zitekeen.
1054ean Elizan gertaturiko Zisma Nagusiaren aurrean Erromako Elizarekin bat egin zuen, kroaziako aristokraziak eta erlijiogizonek bizantziarrekin nahiago bazuten ere. 1063an Vuk apezpikuak gogor egin zuen zelibatuaren eta liturgia latindarraren aurka mezak eslavonieraz izan behar zirela argudiatuz, baina eskumikatua izan zen.
Kroaziaren mugak zabaltzeari ekin zion, bai Itsaso Adriatikoko kostaldean eta baita barneko lurretan ere. Hiru Banen laguntzaz antolatu zuen herria, hurrenez hurren: Dimitar Zvonimir Eslavonian (bere aholkulari pertsonala ere bazen), Gojčo kostalde adriatikoko Ban eta hirugarren Ban bat ere izan zuen Bosnian.
Bizantziar Inperioa ekialdean hainbat gerratan sartuta zegoela arobetxatuz, Dalmazia bizantziarra konkistatu eta regnum Dalmatiae et Chroatiako buru izendatu zuen bere burua. Dalmaziako hiriek Italia hegoaldean zeuden normandiarrei laguntza eskatu eta Petar Krešimir IV.ak etsai berria aurkitu zuen. Bi urte beranduago veneziarrak hasi ziren kostaldeaz jabetzen, Dalmaziako hiriak kroaziarrengandik babestu behar zituztela argudiatuz.

## Heriotza

Petar Krešimir IV.ak ez zuen ondorengorik izan eta Dimitar Zvonimir izendatu zuen Kroaziaren agintari. Ordutik aurrera Banak izan dira Kroazian agindu dutenak.

## Kanpo loturak

* Petar Krešimir IV.aren garaiko Kroaziako inperioaren mapa
# Paraibano (Maranhão)

Paraibano Brasilgo udalerri bat da, Maranhão estatuan kokatua. 18.274 biztanle ditu 530,517 km²ko eremuan.

## Ikus, gainera

* Maranhão

## Kanpo estekak

* Datuak: Q2261140
* Multimedia: Paraibano / Q2261140
# Paraibuna

Paraibuna Brasilgo udalerri bat da, São Pauloko estatuan kokatua. 18.263 biztanle ditu 809,576 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1759639
* Multimedia: Paraibuna / Q1759639
# Parahoplites

Parahoplites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren., hau da, orain dela 145 milioi urtetik 66 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12265529
# Parahopeita

Parahopeita fosfato motako minerala da eta hopeita taldearen kidea da.

## Ezaugarriak

Parahopeita fosfato mineralaren formula kimikoa hau da: ${\ce {Zn3(PO4)2 * 4H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Parahopeite: Mineral information, data and localities.» www.mindat.org (Noiz kontsultatua: 12-05-2019).
# Pezzaze

Pezzaze Italiako udalerri bat da. Bresciako probintzian kokatuta dago, Lombardia eskualdean. 1.445 biztanle ditu, 21,49 kilometro koadroko azaleran banatuta.

## Mugakideak

Pezzazek honako udalerri hauekin egiten du muga:
Artogne Bovegno Pisogne Marmentino Tavernole sul Mella

## Kanpo estekak

* Datuak: Q111394
* Multimedia: Pezzaze / Q111394
# Peçaceko geltokia

Peçac (SNCF) edo Pessac−Centre (Bordeleko tranbia) Okzitaniako Gaskoiniako Landetako eskualdeko tren geltoki bat da, Peçac udalerrian kokatuta dagoena.

## Kokapena

B linea (Bordeleko tranbia) :

## Trenbide zerbitzuak

* Société Nationale des Chemins de fer Français
| Zerbitzua | Hasiera | Ibilbidea | Amaiera ⁠ |
| 41.2U | Bordele Donibane | Peçac • Alouette–France • Gazinet–Sestàs • Marcha Prima • Factura–Viganòs • lo Teish • Gujan e Mestràs • la Huma • la Tèsta de Bug | Arcaishon⁠ |
| 51 | Bordele Donibane | Peçac • Factura–Viganòs • Ishòs • la Bohèira • Morcencs • Akize • Saubuça • Sent Jors de Maremne • San Bisentse • Benessa de Maremne • la Vena • Ondres • Bokale • Baiona • Biarritz • Getaria • Donibane Lohizune–Ziburu • Ondarraitz • Hendaia | Irun⁠ |
| 52 | Bordele Donibane | Peçac • Factura–Viganòs • Ishòs • la Bohèira • Morcencs • Akize • Pujòu • Ortheze • Artics • Paue • Assat • Coarrassa–Nai • Montaut–Bètharram • Sent Pèr de Bigòrra • Lurda • Aussun | Tarbe |

## Ikus, gainera

* Baionako aldiriak
* Société Nationale des Chemins de fer Français

## Kanpo estekak

* SNCF "Gares & Connexions" web gunea
* (Frantsesez) TER Akitania web gunea
* TER web gunea
* Datuak: Q2407155
* Multimedia: Gare de Pessac / Q2407155
# Peçac−Alouette geltokia

Alouette−France (SNCF) edo Peçac−Alouette (Bordeleko tranbia) Société Nationale des Chemins de fer Français eta Bordeleko tranbiaren geltoki bat da, Peçac udalerrian dago.

## Kokapena

B linea (Bordeleko tranbia) :
* Datuak: Q2241014
* Multimedia: Gare d'Alouette-France / Q2241014
# Peçanha

Peçanha Brasilgo udalerri bat da, Minas Gerais estatuan kokatua. 17.446 biztanle ditu 996,646 km²ko eremuan.

## Ikus, gainera

* Minas Gerais

## Kanpo estekak

* Datuak: Q584598
* Multimedia: Peçanha / Q584598
# Pezzolo Valle Uzzone

Pezzolo Valle Uzzone Italiako udalerri bat da. Cuneoko probintzian kokatuta dago, Piemonte eskualdean. 305 biztanle ditu, 26,57 kilometro koadroko azaleran banatuta.

## Mugakideak

Pezzolo Valle Uzzonek honako udalerri hauekin egiten du muga:
Bergolo Castelletto Uzzone Cortemilia Levice Piana Crixia Serole

## Kanpo estekak

* Datuak: Q20334
* Multimedia: Pezzolo Valle Uzzone / Q20334
# Pezzottaita

Pezzottaita silikato motako minerala da eta beryl taldearen kidea da.

## Ezaugarriak

Pezzottaita silikato mineralaren formula kimikoa hau da: ${\ce {Cs(Be2Li)Al2(Si6O18)}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 8 da.

## Erreferentziak

* 1 2 (Ingelesez) «Pezzottaite: Mineral information, data and localities.» www.mindat.org (Noiz kontsultatua: 12-05-2019).
# Pezós

Pezós (gaztelaniaz: Pesoz) Asturiasko mendebaldean dagoen udalerria da, Eo-Naviako eskualdean kokatutakoa.

## Biztanleria entitateak

* A Castañeira
* A Paicega
* A Veiga da Sinza
* A Ventela
* As Bodegas de Cabanela
* Brañaveya
* Cabanela
* Cela
* El Campón
* El Chao de Liares
* El Molín de Pelorde
* El Molín de Sequeiros
* El Segundo Plano
* Fontelas
* Francos
* Lixóu
* Ousoño
* Pelorde
* Pezós
* San Pedro d'Agüeira
* Sanzo
* Sequeiros
* Serán
* Vilabriye
* Vilarmarzo

## Erreferentziak

* ↑ Pezós udalerriko izen ofizialak onartzen dituen dekretua, Asturiasko Printzerriko Aldizkari Ofizialean argitaratua.

## Ikus, gainera

* Asturiasko udalerrien zerrenda

## Kanpo estekak

* Datuak: Q386280
* Multimedia: Pesoz / Q386280
# Pebibit

Biten multiploak :
| SI aurrizkia | SI aurrizkia | SI aurrizkia | IEC 60027-2 | IEC 60027-2 |
| Izena (Ikurra) | SI Estandarra | Erabilpena informatikan | Izena (Ikurra) | Balioa |
| kilobit (Kb) | 10$^3$ | 2$^{10}$ | kibibit (Kib) | 2$^{10}$ |
| megabit (Mb) | 10$^6$ | 2$^{20}$ | mebibit (Mib) | 2$^{20}$ |
| gigabit (Gb) | 10$^9$ | 2$^{30}$ | gibibit (Gib) | 2$^{30}$ |
| terabit (Tb) | 10$^{12}$ | 2$^{40}$ | tebibit (Tib) | 2$^{40}$ |
| petabit (Pb) | 10$^{15}$ | 2$^{50}$ | pebibit (Pib) | 2$^{50}$ |
| exabit (Eb) | 10$^{18}$ | 2$^{60}$ | exbibit (Eib) | 2$^{60}$ |
| zettabit (Zb) | 10$^{21}$ | 2$^{70}$ | zebibit (Zib) | 2$^{70}$ |
| yottabit (Yb) | 10$^{24}$ | 2$^{80}$ | yobibit (Yib) | 2$^{80}$ |
Pebibit bat IEC 60027-2 informazio unitatea da. 2$^{50}$ biten baliokidea da. Laburtzeko Pib erabili daiteke.
Petabit batekiko duen ezberdintasuna testuinguruaren arabera 2$^{50}$ edo 10$^{15}$ bit adieraz ditzakeela da.

## Kanpo estekak

* Datuak: Q1351334
# Peavine (Oklahoma)

Peavine Ameriketako Estatu Batuetako erroldak esleitutako leku bat da. Adair konderrian dago, Oklahoma estatuan. 372 biztanle ditu, 24,391937 kilometro koadroko azaleran banatuta.

## Ikus, gainera

* Adair konderria

## Kanpo estekak

* Datuak: Q2804615
# Pebetontzi

Pebetontzia sua agerian edo intsentsua erretzen edukitzeko pertz moduko bat da, timiaterio zaharren antzeko objektua. Erlijioan, ekintza sinbolikoetan edo kirol-zeremonietan suari eusteko erabiltzen diren ontziei horrela deitzen zaie.
Irlandako kondairetan, pebetontzi moduko bat da leprechaunek beraien altxorra gordetzeko erabiltzen duten objektua. Wicca sorginkerian, antzeko ontzi bat zirkulu sakratu baten erdian jartzen da, gero erritual batean errea izango denari eusteko.
20. mendetik, Olinpiar jokoen testuinguruan, su olinpikoa piztuta egoten den egitura da pebetontzi olinpikoa.

## Iruditegia

* Iberiar kulturako pebetontzi edo intsentsu-ontzi irekia, burdina-aroa, l'Alt de Benimaquia (Alacant)
* Bartzelonako Espainiako Plazako monumentuaren buru, pebetontzi funtzioko pertza.
* Sotxiko pebetontzi olinpikoa.

## Erreferentziak

* ↑ «OEH - Bilaketa - Pebetontzi» www.euskaltzaindia.eus (Noiz kontsultatua: 2024-07-27).

## Ikus, halaber

* Intsentsu-ontzia

## Kanpo estekak

* Artikulu hau, osorik edo zatiren batean, gaztelaniazko Wikipediako «Pebetero» artikulutik itzuli da; zehazki, 2023-09-23ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q128031728
* Multimedia: Ceremonial fire containers / Q128031728
# Pebble udalerria, Pike konderria (Ohio)

Pebble udalerria Ameriketako Estatu Batuetako Ohio estatuko udalerri bat da, Pike konderrian. Azken zentsuaren arabera 2.428 biztanle zituen, 36.8 milia karratu (95 km$^2$) eremuan.

## Ekonomia

2020ko zentsuaren arabera, Pebble udalerriak 1051 etxebizitza zeuden. Per capita diru-sarrerak 23.430 estatubatuar dolar ziren.

## Kanpo estekak

* Datuak: Q7158528
* Multimedia: Pebble Township, Pike County, Ohio / Q7158528